༄༅། །ཇོ་བོ་རྗེ་དཔལ་ལྡན་ཨ་ཏི་ཤའི་རྗེས་འབྲང་བཀའ་གདམས་ཀྱི་བྱུང་ཚུལ་ལེགས་པར་བཤད་པ་ཉུང་གསལ་ཀུན་དགའ་བཞུགས་སོ།། ༄༅། །ན་མོ་གུ་རུ་བུདྡྷ་དྷྭ་ཛ་ཡ། བཀའ་གདམས་ཀྱི་བྱུང་ཚུལ་ལེགས་པར་བཤད་པ་ཉུང་གསལ་ཀུན་དགའ་ཞེས་བྱ་བ། དཔལ་ལྡན་ཨ་ཏི་ཤ་ལ་ཕྱག་འཚལ་ལོ། །འཁོར་ལོའི་མགོན་པོ་རིགས་ལྡན་འཇམ་དབྱངས་་་་་་གཅེན་བསོད་ནམས་དབང་པོ་དང་། གཅུང་གྲགས་པ་བློ་གྲོས། མཆེད། །རྗེ་བཙུན་མུས་པའི་་་་་་རྡོ་རྗེ་འཆང་སངས་རྒྱས་རྒྱལ་མཚན། ཞབས་དང་སྤྱན་སྔ་་་་་་རིན་པོ་ཆེ་ཀུན་དགའ་དོན་གྲུབ། བར། །བཏུད་དེ་ཐུབ་་་་་་པའི། དབང་་་་་་པོའི། རྒྱལ་ཚབ་་་་་་དམ་པར་གྱུར་པ། བཀའ་གདམས་པའི། སྐྱེས་བུ་དམ་པ་རྣམས་ཀྱི།་་་་་།བྱུང་ཚུལ་་་་་ལེགས་པར་བཤད་པ། ཉུང་གསལ་ཀུན་དགའ་འདིར་སྤེལ་ལོ། །ཤེས་བྱ་ཀུན་མཁྱེན་གཉིས་མེད་སྤྱོད་པ་མཛད། །འདོད་ལྷས་རྗེས་བཟུང་མངོན་ཤེས་ལྔ་དང་ལྡན། །བྱང་ཆུབ་སེམས་་་་་་གཉིས་ཀྱི་རྟོགས་པ་དཔག་ཏུ་མེད་པ་མངའ་བའི་སྟོབས། ཀྱིས་་་་་་རྒྱ་བོད་ཀྱི། འགྲོ་བ་འདུལ་་་་་བར། མཛད་པ། །དཔལ་ལྡན་མར་མེ་མཛད་ལ་ཕྱག་འཚལ་ལོ། ཇོ་བོ་རྗེ་ལ་རྒྱ་གར་ན་སློབ་མ་དབུ་ལྟ་བུ།་་་་་བོ་དྷི་པ་སྤྱན་ལྟ་བུ།་་་་་རཏྣ་ཀཱ་ར་་་་་་སའི་ཐུགས་ལྟ་བུ། སྙིང་་་་་པོ། དང་། །ཕྱག་གཡས་པ་ལྟ་བུ།་་་་་བཤེས་གཉེན་ཕྱག་གཡོན་ལྟ་བུ།་་་་་གསང་བ་དབུ་མ་་་་་་འདི་ལ་དྷརྨ་ཨ་ཀ་ར་མ་ཏི་ཞེས་ཟེར་རོ། །སེང་གེ་ལྔ། །ཉིད་དང་མཁྱེན་པ་མཉམ་་་་་ཡང་བྱིན་རླབས་མི་མཉམ། པའི་བུ་ཆེན་ཡིན། །ལྷ་བཙུན་པ།་་་་་།བྱང་ཆུབ་འོད་དང་ལོ་ཙཱ་རྣམ་པ་་་་་་ལོ་ཆེན་རིན་བཟང་། ནག་ཚོ་ཚུལ་ཁྲིམས་རྒྱལ་བ། རྨ་དགེ་བློ། གསུམ། །མངའ་རིས་ཡུལ་གྱི་སློབ་མ་ཆེན་པོར་གྲགས། །ལིང་་་་་ལོ་ཙཱ་བ། འབྲོག་་་་་མི་ལོ་ཙཱ་བ། རོང་པ། མགར་་་་་དགེ་བ། འགོས་་་་་ཁུག་པ་ལྷས་བཙས། སེ་་་་་སྟོན་སྒྲ་གཅན་འཛིན། བཟང་་་་་གཞོན་ནུ་འབར། ལ་སོགས་པ། །གཙང་གི་ཕྱོགས་སུ་བྱུང་བའི་བུ་ཆེན་ཡིན། །དབུས་ཀྱི་ཁུ་་་་་་ཁུ་སྟོན་གཡུང་དྲུང་བརྩོན་འགྲུས། རྔོག་་་་་་རྔོག་ལེགས་པའི་ཤེས་རབ་ཀྱིས་གསང་ཕུ་བཏབ། འབྲོམ་གསུམ་་་་་པོ་རིམ་པ་བཞིན་ཕྱག་རྡོར། འཇམ་དབྱངས། སྤྱན་རས་གཟིགས་སུ་གྲགས། སློབ་མའི་མཆོག །ལྷོ་བྲག་་་་་ཏུ་བྱུང་བའི། སློབ་མ་་་་་ཆག ཁྲི་མཆོག་་་་་་བློ་གྲོས་འབར་དང་འདི་མཁའ་སྤྱོད་བྱོན། དགེ་་་་་་བཙུན་པ། སྐྱོང་གཉིས། ཁམས་པ་་་་་་།ཕྱག་དར་སྟོན་པ་རྣལ་འབྱོར་རྣམ་པ་་་་་འདིའི་ཊིཀྐ་ལ་ཕར་ཕྱིན་ཁམས་ལུགས་སུ་གྲགས་པ་ཡིན། གསུམ།་་་་་ནི་རྣལ་འབྱོར་པ་ཆེན་པོ་ལུང་ཨ་མི་བྱང་ཆུབ། དགོན་པ་འཛི་བསྒོམ་དབང་ཕྱུག་རྒྱལ་མཚན། རྣལ་འབྱོར་པ་ཤེས་རབ་རྡོ་རྗེ་འདི་ལ་གསང་ཕུར་སྐུ་ཡལ་ཟེར། འདི་གསུམ་དང་ཆག་ཁྲི་མཆོག་བཞི་ལ་ཇོ་བོའི་རྣལ་འབྱོར་པ་བཞི་ཟེར། །ཁམས་ཀྱི་ཡུལ་དུ་བྱུང་བའི་སློབ་མར་གྲགས། །སྒྲོལ་མས་ལུང་བསྟན་་་་་་ཇོ་བོ་ལ་སློབ་མ་མང་དུ་ཡོད་ཀྱང་འབྲོམ་ལ་བྱིན་རླབས་ཀྱི། བཀའ་བབས་་་་་་པས་ན་ཇོ་བོའི། ཐུགས་ཀྱི་སྲས།་་་་་དམ་པ་ཡིན་ནོ། །འབྲོམ་་་་་་སྟོན་པ་རྒྱལ་བའི་འབྱུང་གནས། ཀྱིས་ར་སྒྲེང་བཏབ་ནས་སློབ་མའི་མཆོག །སྐུ་མཆེད་གསུམ་་་་་་ནི་སྤྱན་རས་གཟིགས་ཀྱི་སྤྲུལ་པ་ཕུ་ཆུང་པ་གཞོན་ནུ་རྒྱལ་མཚན། ཕྱག་རྡོར་སྤྲུལ་པ་སྤྱན་སྔ་ཚུལ་ཁྲིམས་འབར། འཇམ་དབྱངས་སྤྲུལ་པ་པོ་ཏོ་རིན་གསལ་རྣམས། དང་ཁམས་ལུང་པ་་་་་་སྒང་སྟོན་ཤཱཀྱ་ཡོན་ཏན་འདི་རྔོག་ལོའི་བླ་མ་ཡིན། སོགས་བྱོན། །འཇམ་དབྱངས་རྣམ་འཕྲུལ་རྒྱལ་སྲས་པོ་ཏོ་བས། །བཀའ་གདམས་གཞུང་དྲུག་ལ་སོགས་བཤད་སྒྲུབ་ཀྱིས། །བསྟན་པ་རིན་ཆེན་ཕྱོགས་བཅུར་གསལ་མཛད་་་་་་སྐྱེས་རབས་ཆེད་དུ་བརྗོད་པའི་ཚོམ། ཚོམ་དད་པའི་གཞུང་། །ས་་་་་་བྱང་པ། རྒྱན་་་་་་མདོ་སྡེ་རྒྱན། རིན་ཆེན་ཏིང་ངེ་འཛིན་གྱི་གཞུང་། །སྤྱོད་བཏུས་་་་་་སྤྱོད་འཇུག་བསླབ་བསྡུས། སྤྱོད་པའི་གཞུང་། བཀའ་གདམས་ཟེར་བའི་སྒྲ་བོ་ཆེ་དེ་ཁོང་གི་དྲིན་ལས་བྱུང་བ་ཡིན་གསུངས། ཕྱིར། །བརྒྱུད་པར་བཅས་ལ་བཀའ་གདམས་གཞུང་པར་གྲགས། །དེ་སྲས་ཆོས་ཀྱི་སྤྱན་ལྡན་ཤ་ར་བ།་་་་་ཡོན་ཏན་གྲགས་འདི་ལ་ཞང་རོང་པོ་ཡང་ཟེར། །བྱམས་དང་ཐུགས་རྗེའི་མངའ་བདག་གླང་ཐང་པ།་་་་་རྡོ་རྗེ་སེང་གེ་འདི་སངས་རྒྱས་སྣང་བ་མཐའ་ཡས་ཀྱི་སྤྲུལ་པར་གྲགས། །རྣམ་གཉིས་ཉི་ཟླ་ལྟ་བུའི་ཐུགས་སྲས་ཡིན། །གཞན་ཡང་ཐུགས་སྲས་བརྒྱད་དུ་གྲགས་པ་ནི། །གཙང་གི་རམ་་་་་་སྡིངས་མ་བ་འབྱུང་གནས་རྡོ་རྗེ། སྣང་་་་་་གྲོ་ལྷས་པ་གཡོར་གྱི་འབེ་་་་་་མོན་བུ་ཆུང་བ། རོག་་་་་་ལོ་པ་ཤེས་རབ་རྒྱ་མཚོ། གཉིས། །སྙལ་གྱི་གླང་་་་་་བྱ་ར་བ་དང་། སྙོས་་་་་་གྲ་གོར་བ་གཉིས། དབུས་རུའི་བྱ་་་་་་འཕྲེང་བ། བྲག་་་་་་དཀར་བ། གཉིས། །རོག་་་་་་དམར་ཞུར་བ། གི་བེ་བུམ་སྔོན་པོ་ཞེས་བྱ་་་་་་བ་པོ་ཏོ་བའི་གསུང་ལ་ཟིན་བྲིས་མཛད་པ་འདི་ལ་དོན་སྟེང་པ་དང་ལྷ་འབྲི་སྒང་ལ་སོགས་ཀྱིས་འགྲེལ་པ་མཛད་དོ། །དང་། །གྲབ་པ་གཞོན་ནུ་འོད་་་་་་འདི་ལ་ཕོ་བྲང་སྡིངས་པ་ཡང་ཟེར། ཀྱི་དཔེ་ཆོས་་་་་་རིན་སྤུངས་པ་པོ་ཏོ་བའི་གསུང་ལ་ཟིན་བྲིས་སུ། མཛད། །བྲག་དཀར་་་་་་བས་རྒྱས་སུ་བཏང་འཁྲུགས་བསྡེབས། གཅེ་སྒོམ་་་་་་སྣར་ཐང་མཁན་པོ་དཔལ་ལྡན། གྲོ་་་་་་ཤེས་རབ་རྡོ་རྗེས་ཡང་རྒྱས་སུ་བཏང་འགྲེལ་པ་བཟང་པོ་མཛད་དོ། མོ་ཆེ་པ་་་་་་བདུད་རྩིའི་གྲགས་ཀྱི་དཔེ་ཆོས་ཀྱི་འགྲེལ་པ་མཛད་འདི་མཆིམ་ནམ་མཁའ་གྲགས་ཀྱི་བླ་མ་ཡིན་ནོ། །ཡིས། །དཔེ་ཆོས་འཁྲུགས་སྡེབས་ཅུང་ཟད་རྒྱས་པར་མཛད། །རྣམ་དཔྱོད་མཚུངས་མེད་ཤ་རའི་་་་་་བ་འདི་ལ་ཚེ་འདི་བློས་བཏང་བའི་གྲྭ་པ་སུམ་སྟོང་བརྒྱད་བརྒྱ་བྱུང་བར་གྲགས། བུ་བཞི་ནི། བྱང་སེམས་ཀྱི་བཀའ་བབས།་་་་་འཆད་ཀ་་་་་་བ་ཡེ་ཤེས་རྡོ་རྗེ། མན་ངག་གི་བཀའ་བབས།་་་་་སྟབས་ཀ་བ་དང་་་་་་གཞུང་བཤད་ཀྱི་བཀའ་བབས། འོད་འཇོ་བ།་་་་་དར་མ་གྲགས་ཀྱིས་ར་སྒྲེང་གི་གདན་ས་མཛད་དོ། །ལོངས་སྤྱོད་ཀྱི་བཀའ་བབས་་་་་་།རྣལ་འབྱོར་ཤེས་རབ་རྡོ་རྗེ་་་་་་འདི་ལ་ཤེས་རབ་པ་ཕྱི་མ་ཡང་ཟེར། ཞེས་བྱར་གྲགས། །གཏུམ་སྟོན་་་་་་འདི་ཤ་ར་བའི་སློབ་མར་གྲགས། བློ་གྲོས་གྲགས་ཀྱིས་སྣར་ཐང་བཏབ།་་་་་བརྩེག་ཉི་མ་འདུལ་འཛིན་བུ་ཆེན་དུ་འདོད། །རྒྱ་སྟོན་ལྕགས་རི་བ་དང་ཞང་ཞུང་པ། །མདོ་སྡེ་ལ་སོགས་གླང་རི་ཐང་པའི་སྲས། །དོལ་་་་་་དམར་ཞུར་བ། པའི་སློབ་མ་དོན་སྟེང་པ་སོགས་ཡིན། །ཁུ་ནུའུ་བ་་་་་་འདིའི་བཀའ་གདམས་ཐམས་ཅད་རྟེན་འབྲེལ་གྱི་ཁྲིད་དུ་བསྡུས་ནས་གསུངས། ཡིས་སྒྲུབ་པ་་་་་་ཉག་གཅིག་པ་ལ། རྩལ་དུ་སྟོན།་་་་་འདི་ལ་སློབ་མ་མེད་ཟེར་བ་མི་འཐད་དེ་དགེ་བཤེས། །ཕ་བོང་ཁ་པ་ཞེས་བྱའི་སློབ་མ་བྱོན།་་་་་པར་བཤད་པའི་ཕྱིར་རོ། །སྤྱན་སྔ་བ་ཡིས་ལོ་ཡི་དགོན་པ་བཏབ།་་་་་ནས་བཀའ་གདམས་ཐམས་ཅད་བདེན་བཞིས་ཁྲིད་དུ་བསྡུས་ནས་གསུངས། །མཁས་པ་ཆེན་པོ་་་་་་།སྟོད་ལུང་པ་་་་་་རིན་ཆེན་སྙིང་པོ། དེའི་དབོན་པོ།་་་་་དང་བྱ་ཡུལ་བ་་་་་་གཞོན་ནུ་འོད། ལ་སོགས།་་་་་ཁོང་ནས་སྤྱན་སྔའི་སྒོམ་པ་རྣམ་བཞི་འདོན། །སློབ་མ་མང་བྱོན་བྱ་ཡུལ་བ་ཡི་སྲས། །གྱེར་སྒོམ་་་་་་དང་བྱང་སེམས་ཟླ་བ་རྒྱལ་མཚན། དྭགས་པོ་ལྷ་རྗེ། ལ་སོགས་ཆེན་པོ་བཅུ་གསུམ་བྱོན། །དེའི་སྲས་རྒྱ་མ་སངས་རྒྱས་དབོན་སྟོན་་་་་་གཞོན་ནུ་འབྱུང་གནས་འདིས་རིན་ཆེན་སྒང་བཏབ་པ། ཡིན། །སྤྱན་སྔ་་་་་་བ་ཚུལ་ཁྲིམས་འབར། ནས་བཟུང་་་་་་བའི་བརྒྱུད་པ་རྣམས་ཀྱི་བཤད་སྒྲུབ་གཉིས་ཀྱི་ནང་ནས། སྒྲུབ་པ་གཙོར་མཛད་་་་་་པའི། ཕྱིར། །སྤྱན་སྔ་བཀའ་བརྒྱུད་ལ་་་་་་།བཀའ་གདམས་གདམ་ངག་པ་ཞེས་་་་་་བོད་འདིར། གྲགས་པ་ཡིན།་་་་་པར་འདུག་གསུངས། །རྣལ་འབྱོར་ཆེ་་་་་་ལུང་ཨ་མི་བྱང་ཆུབ་ཀྱི། སྲས་མང་ར་་་་་་བརྩོན་འགྲུས་འབར་དང་། འདི་ལ་སྙུག་རུམ་པ་ཡང་ཟེར། མཐའ་བཞི་གཉིས།་་་་་བརྩོན་འགྲུས་འབར། །སྔ་མའི་་་་་་སྙུག་རུམ་པ། སློབ་མ་་་་་་མཉམ་མེད། དྭགས་པོ་ལྷ་རྗེ་་་་་་བསོད་ནམས་རིན་ཆེན། སོགས།་་་་་བྱོན། །དགོན་པའི་སློབ་མ་ཀ་མ་་་་་་པ་ཤེས་རབ་འོད་ཟེར། སྣེའུ་ཟུར་་་་་་བ་ཡེ་ཤེས་འབར། གཉིས། སྣེའུ་ཟུར་པ་འདི་་་་་་།ཕྱི་མ་མི་གཡོ་སྔོན་པོའི་གྲུབ་ཐོབ་་་་་་འདི་ནས་བརྒྱུད་པའི་མི་གཡོ་བའི་ཆོས་དྲུག་ཡོད། ཡིན། ནག་ཚོའི་་་་་་ལོ་ཙཱ་བ སློབ་མ་རོང་པ་ཕྱག་སོར་བ།་་་་་འདིས་ཇོ་བོའི་དངོས་སློབ་བརྒྱད་དང་། ཉིང་སློབ་གཉིས་ཏེ་བཅུ་ཐུག་ལག་སོར་དགོན་པར་བཞུགས། །བརྒྱུད་པར་བཅས་ལ་བཀའ་གདམས་འོག་མར་གྲགས།་་་་་ཤིང་ནག་ཚོ་བཀའ་བརྒྱུད་ཀྱང་ཟེར། །བྱ་འདུལ་་་་་་འཛིན་བརྩོན་འགྲུས་འབར་འདིས་ཟུལ་ཕུ་བཏབ། ཞུ་ལྡན་་་་་་པ་སྣ་འབར་་་་་་བ་འདི་སྟོད་ལུང་རྒྱ་དམར་བ་བྱང་ཆུབ་གྲགས་དང་གཅིག་གོ །རོག་་་་་་སྟག་བརྟན་པ། སྔ་མོ་དུས་སུ།་་་་་རྨ་ཚོའི་བུ་བཞི་་་་་་ཉིད་དུ་གྲགས་དུས་ཕྱིས་རོང་པ་ལ་དད་ནས་ཆོས་ཞུས་པས། རོང་པའི་བུ་བཞིར་གྲགས།་་་་་བུ་མོ་གཅིག་ནི་རྒྱ་གར་སྟོན་གྱི་ཡིན་དགེ་བསྙེན་ཡིན་པས་བུ་མོར་བགྲང་། །བྱ་འདུལ་་་་་་དང་དཔལ་ཆེན་རྡོར་གཞོན་དང་འཆད་ཀ་བ་གསུམ་ཀའི། སློབ་མ་རྣལ་འབྱོར་བྱང་སེང་སོགས། །སེངྒེའི་མཐའ་ཅན་བཞི་རུ་གྲགས་པ་་་་་་རྩིས་པ་གཞོན་སེང་། རྗེ་མོ་ཆོས་སེང་། ཀ་བ་སྟོན་སེང་ཟེར། ཡང་གཅུང་པོ་རིན་ཆེན་སྐྱབས་དང་། ཁམས་པ་རྡོར་རྒྱལ་དང་། གཙང་ནག་པ་ལ་སོགས་པ་མང་དུ། བྱོན། །ཤ་ཕོ་སྒང་པ་་་་་་པདྨ་བྱང་ཆུབ། སྐུ་མཆེད་གསུམ་ཀའི་སྲས།་་་་་ཡིན་ནོ། །ཇོ་བོའི་དངོས་སློབ་ཡེར་པའི་ཞང་བཙུན་་་་་་འོལ་རྒོད་པ་ཡེ་ཤེས་འབར་ཡང་ཟེར་པོ་ཏོ་བའི་བླ་མ་ཡིན། དང་། །དགོན་པ་བའི་་་་་་འཛིང་སྒོམ་བྱང་ཆུབ་རྒྱལ་མཚན་དང་། སྦ་སྒོམ་བསོད་ནམས་ཡེ་ཤེས་གཉིས་ཀ སྲས་ཁ་རག་སྒོམ་ཆུང་དང་།་་་་་རྡོ་རྗེ་རྒྱལ་མཚན། །པོ་ཏོའི་སློབ་མ་འབན་སྒོམ་གུང་རྒྱལ་་་་་་ནི་མི་སྐྱའི་མིང་ཡིན་ཆོས་མིང་ཚུལ་ཁྲིམས་རྒྱལ་བ། སོགས།་་་་་ཁོང་ནས་བྲག་རྒྱབ་ཀྱི་གཉན་སྟོན་ཤཱཀ་འབྱུང་སོགས་འདོན། །སྒྲུབ་ལ་བརྩོན་པའི་དམ་པ་མང་དུ་བྱོན། །དེ་ལྟར་བསྟན་དང་འགྲོ་བའི་རྩ་ལག་་་་་་སྙན། མཆོག །འབྲེལ་ཚད་དོན་ལྡན་སྐྱེས་ཆེན་་་་་་བཟང་རིམ་པར་བྱོན་པ། དེ་དག་ལས། །རིམ་པར་་་་་་བརྒྱུད་པ་བར་མ་ཆད་པ། འོང་བའི་གཞུང་དང་གདམ་ངག་སོགས། ཟབ་ལ་རྒྱ་ཆེ་བའི་ཆོས་ཚུལ།་་་་་བསམ་ལས་འདས་་་་་་པ་ཞིག་ཡོད། ཀྱང་དེ་དག་་་་་་གི་ནང་ནས། རགས་རིམ་ཙམ། །རྡོ་རྗེ་འཆང་དངོས་མུས་པ་ཆེན་པོ་་་་་་སངས་རྒྱས་རྒྱལ་མཚན་སློབ་མར་བཅས་པ། དང་། །རྒྱལ་བའི་སྲས་པོ་སྤྱན་སྔ་རིན་ཆེན་་་་་་ཀུན་དགའ་དོན་འགྲུབ། ལས། དཔལ་ས་སྐྱ་པ་སྔགས་འཆང་་་་་་།ངག་དབང་ཀུན་དགའ་བསོད་ནམས་བདག་གིས་ཐོས། །ཞེས་བཀའ་གདམས་བླ་མ་བརྒྱུད་པའི་བྱུང་ཚུལ་ལེགས་པར་བཤད་པ་ཉུང་གསལ་ཀུན་དགའ་ཞེས་བྱ་བ་འདི་ནི། རིགས་ལྡན་ཆོས་ཀྱི་རྒྱལ་པོ་འཇམ་པའི་དབྱངས་སྐུ་མཆེད་དང་། རྒྱལ་བ་མུས་པ་ཆེན་པོ་སངས་རྒྱས་རྒྱལ་མཚན། སྤྱན་སྔ་རིན་པོ་ཆེ་ཀུན་དགའི་མཚན་ཅན་རྣམས་ཀྱི་ཞབས་སེན་སྤྱི་བོས་ལེན་པ། དཔལ་ས་སྐྱ་པ་སྔགས་འཆང་ངག་དབང་ཀུན་དགའ་བསོད་ནམས་ཀྱིས་ཤར་མི་ཉག་གི་པཎྜི་ཏ་གྲགས་པ་རྡོ་རྗེའི་གསུང་རབ་ལ་གཞི་བྱས་ཏེ་བཀའ་གདམས་པའི་ཆོས་དང་གང་ཟག་རྣམས་ལ་མི་ཕྱེད་པའི་དད་པ་ཆེན་པོའི་ངང་ནས། བྱི་ལོ་ཟླ་བ་བཅུ་པའི་དམར་ཆའི་ཚེས་ལ་དཔལ་ས་སྐྱའི་ལྷ་ཆེན་རིག་འཛིན་ཕོ་བྲང་གི་ཡང་རྩེར་སྦྱར་བའི་ཡི་གེ་པ་ནི་བཀྲ་ཤིས་དོན་གྲུབ་ཀྱིས་བགྱིས་པའོ། །འདི་སྦྱར་དགེ་བས་བདག་ཅག་དཔོན་སློབ་རྣམས། །ཚེ་མཐར་ཕྱིན་ཞིང་བསམ་དོན་ཀུན་འགྲུབ་ནས། །བསྟན་པ་རིན་ཆེན་མཆོག་ཏུ་འཕེལ་བ་དང་། །ཕྱི་མ་བདེ་བ་ཅན་དུ་སྐྱེ་བར་ཤོག། །།སརྦ་མངྒ་ལཾ།། །། ༈ མཁན་ཆེན་ཨ་པད་རིན་པོ་ཆེའི་དགོངས་བཞེད་ལྟར་གུ་རུས་ཞབས་ཞུ་བགྱིས་པའོ།།